เรื่องร้องเรียน: เห็นพนักงาน ของเขตพระนคร มาดื่มแอลกอฮอลในเวลางาน ป้ายยังห้อยคออยู่ น่าจะดื่มในเวลางาน เพราะเห็นช่วงเที่ยง เห็นอ.ชัชชาติทำงานหนัก แต่พนักงานเขต พักและดื่มแอลกอฮอลตั้งแต่เที่ยงวัน รู้สึกสงสารอ.ชัชชาติมาก อยากให้ฝ่ายบริหารของเขตช่วยตรวจสอบหน่อยจ้า อู้งานแต่รับเงินเดือนเต็ม ภาษีประชาชนทั้งนั้น T__T (ปล. เห็นตั้งแต่ช่วงเที่ยง-บ่าย แต่ถ่ายรูปช่วงเวลาที่ไม่มีคนเพื่อความปลอดภัยของข้าพเจ้าเอง)
การดำเนินการของเจ้าหน้าที่: สำนักงานเขตพระนครได้ตรวจสอบแล้วพบว่ามีเจ้าหน้าที่มารับประทานอาหารที่ร้านจริง บางท่านเป็นเจ้าหน้าที่ปฏิบัติงานช่วงเวลากลางคืนมาทานอาหารหลังจากหมดเวลาปฏิบัติงานบางครั้งต่อเนื่องจนถึงช่วงเวลาพักกลางวันก่อนที่จะเดินทางกลับบ้านเพื่อพักผ่อน บางท่านมารับประทานอาหารในช่วงเวลาพักกลางวันเท่านั้น อย่างไรก็ดี เพื่อเป็นการป้องปรามบุคลากรไม่ให้ปฏิบัติตามข้อร้องเรียนและเพื่อไม่ให้เกิดความเข้าใจผิดในลักษณะเช่นนี้อีก จึงได้เวียนหนังสือแจ้งทุกส่วนราชการกำชับเจ้าหน้าที่ให้ปฏิบัติตนให้เหมาะสมตามระเบียบกรุงเทพมหานครว่าด้วยประมวลจริยธรรมของข้าราชการและลูกจ้างกรุงเทพมหานครพ.ศ 2552 ซึ่งได้เวียนแจ้งทุกฝ่ายถือปฏิบัติแล้วตามหนังสือที่แนบมาพร้อมนี้ หากท่านยังพบเห็นบุคลากรของสำนักงานเขตพระนครปฏิบัติตนเช่นนี้อีก ขอได้โปรดแจ้งอีกครั้งเพื่อสำนักงานเขตจะได้ดำเนินการขั้นเด็ดขาดต่อไป
ความเห็นของผู้แจ้ง: ขอบคุณจ้าา
พื้นที่: แขวงวัดสามพระยา เขตพระนคร กรุงเทพมหานคร